
ŠAKIŲ RAJONO SAVIVALDYBĖS TARYBA

SPRENDIMAS

DĖL LEIDIMO LAIKINAI UŽDARYTI SLAVIKŲ PAGRINDINĖS MOKYKLOS IKIMOKYKLINIO-PRIEŠMOKYKLINIO UGDYMO GRUPĘ 

2013 m. gegužės 30 d. Nr. T-210
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 4 dalimi, Švietimo įstatymo (Žin., 1991, Nr. 23-593; 2003, Nr. 63-2853; 2011, Nr. 38-1804) 58 straipsnio 1 dalies 3 punktu bei atsižvelgdama į Slavikų pagrindinės mokyklos direktoriaus 2013 m. balandžio 18 d. prašymą Nr. S-323 „Dėl Slavikų pagrindinės mokyklos ikimokyklinės-priešmokyklinės ugdymo grupės uždarymo vasaros laikotarpiui“, nusprendžia:


1. Leisti laikinai, vasaros laikotarpiui, nuo 2013 m. birželio 1 d. iki 2013 m. rugpjūčio 31 d. uždaryti Slavikų pagrindinės mokyklos ikimokyklinio-priešmokyklinio ugdymo grupę.


2. Įpareigoti Slavikų pagrindinės mokyklos direktorių informuoti ikimokyklinio-priešmokyklinio ugdymo grupę lankančių vaikų tėvus apie laikiną ugdymo paslaugų neteikimą Slavikų pagrindinėje mokykloje. 

